Ir-Regolament tal-Kunsill (KE) Nru 779/98
tas-7 ta'April 1998
fuq l-importazzjoni fil-Komunità ta' prodotti agrikoli li ġejjin mit-Turkija, li jħassar ir-Regolament (KEE) Nru 4115/86 u jemenda r-Regolament (KE) Nru 3010/95
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod speċjali l-Artikolu 113 tiegħu,
Wara li kkunsidra l-proposta mressqa mill-Kummissjoni;
Billi d-Deċiżjoni Nru 1/98 ta' l-Assoċjazzjoni tal-Kunsill KE-Turkija tal-25 ta' Frar 1998 fuq ir-reġim tan-negozju għall-prodotti agrikoli jistab bilixxi s-sistema ta' preferenzi li jgħoddu fir-rigward ta' importazzjonijiet fil-Komunità ta' prodotti agrikoli li ġejjin mit-Turkija; billi jrid ikun hemm provvedimenti ħalli l-Kummissjoni tkun tista’ tadotta regoli dettaljati speċjali għat-tħaddim ta' dak ir-reġim ġdid ta' importazzjoni, mingħajr preġudizzju għall-Artikoli 6 u 7 tar-Regolament tal-Kunsill (KE) Nru 1981/94 tal-25 ta' Lulju 1994 li jiftaħ u jagħti lok għall-amministrazzjoni ta' kwoti ta' tariffi tal-Komunità għal ċerti prodotti li ġejjin mill-Alġerija, Ċipru, l-Eġittu, Iżrael, il-Ġordan, Malta, l-Marokk, ix-Xatt tal-Punent u l-Istrixxa ta' Gaża, t-Tuneżija u t-Turkija, u jistipula regoli dettaljati biex ikunu estiżi u adottatti dawn il-kwoti tat-tariffi [1];
Billi, fil-każ ta' prodotti li għalihom ir-regolamenti tal-Komunità jeħtieġu li ċertu prezz ta' importazzjoni jkun miżmum, it-tħaddin tas-sistema ta' tariffi preferenzjali hija soġġetta għall-osservanza ta' dak il-prezz;
Billi r-Regolament (KEE) Nru 4115/86 [2] jistabbilixxi l-arranġamenti li jgħoddu għall-importazzjoni fil-Komunità ta' prodotti agrikoli ġejjin mit-Turkija skond id-Deċiżjoni Nru 1/80 ta' l-Assoċjazzjoni tal-Kunsill KE-Turkija; billi l-provvedimenti fuq l-agrikoltura ta' dik id-Deċiżjoni kienu mħassra mid-Deċiżjoni Nru 1/98 ta' l-Assoċjazzjoni tal-Kunsill KE-Turkija; billi, minħabba f'hekk, ir-Regolament (KEE) Nru 4115/86 għandu jitħassar;
Billi t-tħollija tat-tariffi għat-tliet prodotti li ġejjin mit-Turkija msemmija fir-Regolament tal-Kunsill (KE) Nru 3010/95 tat-18 ta' Diċembru 1995 issospenda totalment jew parzjalment id-dazji tad-dwana li jgħoddu għal ċerti prodotti li huma skond il-Kapitoli 1 sa 24 u Kapitolu 27 tan-Nomenklatura Magħquda li oriġinat f'Malta u fit-Turkija [3], għandha titneħħa wkoll;
Billi d-Deċiżjoni ta' l-Assoċjazzjoni tal-Kunsill tgħodd mill-1 ta' Jannar 1998; billi, minħabba l-urġenza tal-każ, dan ir-Regolament għandu jidħol fis-seħħ mill-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej,
ADDOTTA DAN IR-REGOLAMENT:
Artikolu 1
Fil-każ tal-prodotti msemmija fl-Anness II tat-Trattat tal-KE li oriġina fit-Turkija u ta lok għall-importazzjoni fil-Komunità skond il-kundizzjonijiet imsemmija fid-Deċiżjoni Nru 1/98 ta' l-Assoċjazzjoni tal-Kunsill KE-Turkija, iridu jkunu addottati regoli dettaljati għat-tħaddin tar-reġim ta' l-importazzjoni skond il-proċedura msemmija fl-Artikolu 38 tar-Regolament Nru 136/66/KEE tal-Kunsill tat-22 ta' Settembru 1966 fuq li tiġi stabbilita organizzazzjoni komuni tas-suq taż-żjut u xaħmijiet [4] jew, fejn jgħodd, fl-Artikolu korrispondenti tar-regolamenti l-oħra ta' l-organizzazzjoni komuni tas-swieq agrikoli, mingħajr preġudizzju għall-Artikolu 6 u 7 tar-Regolament (KE) Nru 1981/94.
Artikolu 2
Fil-każ ta' prodotti li għalihom ir-regolamenti tal-Komunità jeħtieġu li ċertu prezz ta' importazzjoni jkun miżmum, it-tħaddin tas-sistema ta' tariffi preferenzjali hija soġġetta għall-ħarsien ta' dak il-prezz;
Fil-każ ta' prodotti tas-sajd li għalihom ġie stabbilit prezz ta' riferenza, it-tħaddin tat-tariffa preferenzjali għandha tkun soġġetta għall-ħarsien ta' dak il-prezz.
Artikolu 3
Ir-Regolament (KEE) Nru 4115/86 huwa hawnhekk imħassar.
Artikolu 4
Ir-Regolament (KE) Nru 3010/95 huwa hawnhekk emendat skond li ġej:
1. it-Titolu għandu jkun mibdul b'dan li ġej:
"Ir-Regolament tal-Kunsill (KE) Nru 3010/95 tat-18 ta' Diċembru 1995 issospenda totalment jew parzjalment it-taxxa tad-dwana fuq ċerti prodotti li huma skond il-Kapitoli 1 sa 24 tan-Nomenklatura Magħquda li oriġinat f’ Malta".
2. L-
L-Artikoli 1
u
2
għandhom jinbidlu b'dan li ġej:
"L-Artikolu 1
L-importazzjoni fil-Komunità ta' prodotti ġejjin minn Malta msemmija fl-Anness għal dan ir-Biex jitħaddan dan ir-Regolament, ir-regoli ta' l-oriġni għandhom ikunu dawk li jkunu qegħdin Regolament għandha tkun soġġetta għad-dazju tad-dwana indikat għal kull prodott.
Artikolu 2
Biex jitħaddan dan ir-Regolament, ir-regoli ta' l'oriġni għandhom ikunu dawk li jkunu qegħdin jintużaw f'xi żmien stabbilit għall-iskop tal-Ftehim li jistabbilixxi assoċjazzjoni bejn il-Komunità Ekonomika Ewropea u Malta."
3. L-L-Anness I li fih il-lista tal-prodotti li huma skond l-Kapitoli 1 sa 24 li ġejjin minn Malta għandu jkun imsemmi "L-Anness".
4. L-L-Anness II li fih il-lista ta' prodotti li huma skond il-Kapitoli 1 sa 24 li ġejjin mit-Turkija għandu jkun imħassar.
Artikolu 5
Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, is-7 t'April 1998.